Abantu babiri bakakasiddwa nti bafiiridde mu mataba agakulugguse okuva ku migga Nyabwesere ne Mpuliya mu district ye Bundibuggyo.
Enkuba eyasuze n’okusiiba ng’efudemba mu kitundu ekyo yeviiriddeko emigga gino okujjula n’ejitandika okwanjaala nga bwegikuluggusa agayinja aganene agasudde enju z’abatuuze
Town council ye Ntandi yesinze okukosebwa era amayumba agasoba mu 10 gasigadde ku ttaka.
Police etegezezza nti abafudde ye Bwambale Enock ne Billa Masika Brita abatuuze mu Ntandi Town Council.
Waliwo n’egombolola endala 5 ezikoseddwa mu district ye Bundibugyo era abamu ku bakoseddwa amazzi bategezeza nti gavudde waggulu mu nsozi.
Embeera yeemu eyamataba ekosezza ne town council ye Rubuguri mu district ye Kisoro, era nayo amayumba n’ennimiro eziwerako zikulugguse.
Wabadde wakayita wiiki emu ng’amataba era gakatta abafumbo babiri mu district ye Kasese, ennyumba mwebaali bebase amataba gaagiyingirira nebagwira.
lug_Latn lug_Latn lug_Latn lug_Latn lug_Latn lug_Latn lug_Latn